Source: https://e-justice.europa.eu/content_taking_evidence_by_videoconferencing-405-mt-hu.do?idTaxonomy=405&idCountry=mt&plang=hu&init=true&member=1&removebanner=true
Timestamp: 2019-08-25 05:43:18+00:00

Document:
Bizonyításfelvétel videokonferencia révén - Málta
Amennyiben Málta a megkereső állam, a videokonferencia csak végső esetben alkalmazható.
Nincsenek korlátozások a meghallgatható személyeket illetően: tanúkat, szakértőket és feleket egyaránt meg lehet hallgatni.
A bíróság dönt arról, hogy mi fogadható el bizonyítékként.
Amennyiben Málta a megkeresett állam, a meghallgatást bíróságon kell megtartani.
Igen, megengedett a videokonferencia alkalmazásával tartott meghallgatások rögzítése, és az ehhez szükséges berendezés rendelkezésre áll.
a) Amennyiben Málta a megkeresett állam, a 10-12. cikk szerinti kérelmek esetében a meghallgatás máltai vagy angol nyelven folyik.
b) Amennyiben Málta a megkereső állam, a 17. cikk szerinti kérelmeket máltai vagy angol nyelven kell megtenni.
Amennyiben Málta a megkeresett állam, és ennélfogva Málta veszi fel a vallomást, a szervezeti és polgári eljárási törvénykönyv 596. cikkének (1) bekezdése (máltai törvénytár 12. fejezete) azt mondja ki, hogy: „Ha a bíróság nem érti azt a nyelvet, amelyen a vallomást teszik, képesített tolmácsot kell kirendelnie, akiknek költségét a tanút állító fél köteles előlegezni”. Ebben az esetben a tolmácsnak abban a helyiségben kell tartózkodnia, mint a tanúnak.
Amennyiben a 17. cikk keretében Málta a megkereső állam, és közvetlen bizonyításfelvétel történik, a tolmács tartózkodási helye az ügy körülményeitől függ.
Amennyiben a bizonyításfelvétel a 10. és 12. cikk alapján történik, és Málta a megkeresett állam, a szervezeti és polgári eljárási törvénykönyv 568. cikkének (1) bekezdése azt mondja ki, hogy: „A tanúkat az érintett fél kérelmére kibocsátott idézés révén kell megidézni”. A két tárgyalás között egyhónapos időközt kell tartani, hogy elég idő legyen a tanú értesítésére.
A 17. cikk alapján, ha Málta a megkereső tagállam, a bíróság dönt arról, hogy milyen eszközöket kell igénybe venni a meghallgatandó személynek a meghallgatás helyéről és idejéről való értésítése érdekében. A két tárgyalás között egy hónapos időközt kell tartani, hogy elég idő legyen a tanú értesítésére.
100 euró összegű díjat kell fizetni, amely fedezi a videokonferencia első két óráját.
Minden további óra után 50 eurós díj fizetendő.
A technikus 58 eurós óradíját is meg kell fizetni.
Mielőtt megtenné vallomását, a bíróság figyelmezteti a tanút, hogy amennyiben nem áll készen a vallomástételre, akkor erről tájékoztatnia kell a bíróságot.
A bíróság felhívhatja a meghallgatandó személyt, hogy vallomástétel előtt mutassa be útlevelét vagy személyi igazolványát. A tanút a meghallgatás előtt figyelmeztetni kell arra, hogy magával kell hoznia e dokumentumok valamelyikét.
A szervezeti és polgári eljárási törvénykönyv 111. cikke szerint „A római katolikus vallású személytől az e valláshoz tartozó személyeknél szokásos eskü vehető; a nem ilyen vallású személyt oly módon kell felesketni, amely szerinte lelkiismeretileg leginkább köti őt.”
A kapcsolattartók az alábbi személyek:
Charles Calleja, audiovizuális vezető technikus
E személy felel a videokonferencia során a műszaki összekapcsolásért, tesztelésért és támogatásért.
Elérhetőség: +356 25902375 - valettai bíróság 4. emeleti iroda
Maria Ruth Ciantar, videokonferencia elérhetőség
Elérhetőség: +356 25902391 - valettai bíróság 4. emeleti iroda
Alan J. Darmanin, tisztviselő
Elérhetőség: +356 25902211 - valettai bíróság 4. emeleti iroda
A tárgyalás időpontját megelőzően a következők megadását kérjük a megkereső bíróságtól:
a) Időzóna
b) Tesztelési időpont (nap és óra)
c) Fix IP-cím
d) A műszaki kapcsolattartó elérhetősége
Utolsó frissítés: 10/03/2017

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság